**ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ**

**ΤΜΗΜΑ ΠΟΛΙΤΙΚΩΝ ΜΗΧΑΝΙΚΩΝ**

**ΕΞΕΤΑΣΕΙΣ ΑΝΟΙΚΤΗ ΣΧΟΛΗ-ΑΠΟΛΥΣΕΙΣ, Νοέμβριος 2013**

**Θέμα 1**

Αιτιολογήστε λεπτομερώς τα εξής:

Πως θα λειτουργήσει το φημισμένο μας ίδρυμα με 400 λιγότερους εργαζόμενους;

Συγκεκριμένα εστιάστε στα εξής:

Α) Ποιος θα αναλάβει την ασφάλεια και τα δίκτυα όταν απολύονται όλοι οι εργαζόμενοι των εν λόγω υπηρεσιών; (μον. 1,5)

Β) Πως θα μπορεί η γραμματεία με μόνο τέσσερις εργαζόμενους και δουλεύοντας μόνο 3 μέρες τη βδομάδα να ικανοποιήσει τα τόσα αιτήματα των φοιτητών; (πχ ποιος θα περνάει στους ηλεκτρονικούς καταλόγους τις εγγραφές των φοιτητών ώστε να μπορούν να πάρουν συγγράμματα και δελτίο φοιτητικής ταυτότητας, ποιος θα επιμελείται και θα εκδίδει τα διπλώματα) (μονάδες 1,5)

**Θέμα 2**

Να περιγράψετε με συγκεκριμένα επιχειρήματα και εικόνες ποια είναι η εικόνα της σχολής δηλαδή των αμφιθεάτρων και της εξεταστικής σήμερα.

Να ληφθούν υπόψη και να επιχειρηματολογήσετε σχετικά:

Α) Ποιος θα ανοίγει τα κτήρια και ποιος θα επιτηρεί τους εξεταζόμενους (μονάδες 1)

Β) Ποιος θα τυπώνει τους καταλόγους για την εξέταση και ποιός θα διορθώνει και θα περνάει τις βαθμολογίες; (μονάδες 1)

Γ) Ποια ακριβώς νομιμοποίηση έχει το πρόγραμμα που εξέδωσε ο κύριος Κοσμήτορας (μονάδες 1)

Δ) Πότε επιτέλους οι φοιτητές θα έχουν λόγο για το πρόγραμμα της εξεταστικής τους και των μαθημάτων τους; (μονάδες 1)

**Θέμα 3**

Και αφού δεν έχεις καταφέρει να πάρεις καμία από τις παραπάνω 7 μονάδες αναρωτήσου και επιχειρηματολόγησε:

Α) Οι βιτρίνες των ανοικτών σχολών δε σημαίνουν απολύσεις; Συμφέρει τον φοιτητή η νέα εικόνα που μας επιβάλλουν για το πανεπιστήμιο; Μπορεί να μας δώσει ουσιαστική λύση σε όλα αυτά ένας Κοσμήτορας, μια Σύγκλητος, ένα Συμβούλιο Ιδρύματος ή μια κυβερνητική παράταξη;

Β) Ποια συμφέροντα εξυπηρετούν οι απολύσεις και οι γενικότερες αυτές αλλαγές; (δίδακτρα, διαγραφές φοιτητών, απαξίωση συλλογικών διαδικασιών, ξεπούλημα εστιών, πιστωτικές μονάδες, διάλυση πτυχίων)

Ποιος υπερασπίζεται τα συμφέροντα αυτά μέσα στο Πανεπιστήμιο; Ποιος αμφισβητεί αυτά τα συμφέροντα και προβάλλει μια συλλογική γραμμή πάλης σαν αντιπρόταση;

Διάρκεια εξέτασης: Όλη σου η ζωή Ο Κοσμήτορας, η ΔΑΠ-ΝΔΦΚ, το Υπουργείο και η Ευρωπαϊκή Ένωση

 σας εύχονται καλή ανεργία!!

****** ***Ανεξάρτητη Αριστερή Παρέμβαση*** *Πολ. Μηχ. -* ***Ε.Α.Α.Κ.***